અશોક ખાડેની વાત વાંચ્યા પછી લોકોમાં પણ નવી આશાનો સંચાર થાય છે. 1973માં જ્યારે અશોકે 11માની બોર્ડની પરીક્ષા આપી હતી ત્યારે તેમની પાસે પેનનો પોઈન્ટ બદલવા માટે ચાર આના પણ નહોતા. એક ટીચરે ચાર આના આપીને પેનનો પોઈન્ટ બદલાવ્યો જેથી તે પરીક્ષા આપી શકે. આજે અશોક ખાડે કરોડો રૂપિયાનો વેપાર કરનારી કંપનીના માલિક છે. ખૂબ જ મોટું આર્થિક સામ્રાજ્ય ચલાવે છે. હવે અશોક પોતાના ગામમાં લગ્ઝરી કારમાં જાય છે પણ લગભગ 40 વર્ષ પહેલાં તે આ ગામમાં ચપ્પલ પહેર્યા વગર ફરતા હતા.